TSR เผยงบฯ Q3/58 กำไรโต 82% หลังรายได้เพิ่มขึ้น
TSR เผยงบฯ Q3/58 กำไรโต 82% หลังรายได้เพิ่มขึ้น โดยงบฯ Q3/58 มีกำไรสุทธิ 48.10 ลบ. เพิ่มขึ้น 82% จากปีก่อนที่มีกำไรสุทธิ 26.43 ลบ. ขณะที่ งวด 9 เดือนมีกำไรสุทธิ 99.89 ลบ. เพิ่มขึ้น 35% จากปีก่อนที่มีกำไรสุทธิ 74.01 ลบ.
15 พ.ย. 2558

บริษัท เธียรสุรัตน์ จำกัด (มหาชน) หรือ TSR รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 48.10 ล้านบาท หรือมีกำไรสุทธิ 0.12 บาทต่อหุ้น เพิ่มขึ้น 82% จากช่วงเดียวกันของปีก่อนที่มีกำไรสุทธิ 26.43 ล้านบาท หรือมีกำไรสุทธิ 0.08 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรทุนสุทธิ 99.89 ล้านบาท หรือมีกำไรสุทธิ 0.27 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 74.01 ล้านบาท หรือมีกำไรสุทธิ 0.25 บาทต่อหุ้น
สำหรับผลการดำเนินในไตรมาส 3 ที่มีกำไรเพิ่มขึ้น เนื่องจากบริษัทและบริษัทย่อยมีรายได้รวมเพิ่มขึ้น ซึ่งเป็นผลมาจากจำนวนขายที่ใกล้เคียงกับปีก่อน และผลิตภัณฑ์ใหม่ที่ขายมีราคาสูงขึ้น
 